Turkmanistonda Berdimuhamedovning kitobi asosida asarlar yaratish bo‘yicha tanlov e'lon qilindi

23 may kuni «Neytralnyy Turkmenistan» gazetasida mamlakat madaniyat sohasi vakillari uchun prezident Gurbanguli Berdimuhamedovning kitobi asosida asarlar yaratish bo‘yicha tanlov haqida e'lon berildi.
«Turkmaniston - Buyuk Ipak yo‘lining yuragi» kitobidagi afsonalar, hikoyalar, ertaklar asosida yaratiladigan asarlar tanloviga kinorejissyorlar, ssenariy mualliflari, fotosuratchilar, shoirlar o‘z ishlarini taqdim etishi mumkin», - deyiladi xabarda.
Ishlar 20 noyabrgacha qabul qilinadi. Tanlov yakunlari dekabr oyining ikkinchi o‘n kunligida e'lon qilinadi va g‘oliblarni taqdirlash marosim o‘tkaziladi, deya xabar berdi Turkmaniston xronikasi agentligi.